கேள்வி: ஈயம் இருபுரோமைடு - தயாரிப்பும் பண்புகளும் பற்றி நீங்கள் என்ன அறிந்துள்ளீர்கள்?
பதில்: ஈயம் கரைசல்களுடன் (உதாரணம்: ஈய(II) நைதரேட்டு) புரோமைடு உப்புகளை வினைப்படுத்துவதன் மூலம் இவ்விரு புரோமைடைத் தயாரிக்கலாம். இந்தச் செயல்முறை, தண்ணீர் ஈய மிருபுரோமைடின் குறைந்த கரைதிறன் தன்னலப்படுத்துகிறது. சுழி பாகை செல்சியசு வெப்பநிலையில் 100 கிராம் தண்ணீரில் 0.455 கிராம் ஈய மிருபுரோமைடு மட்டும் கரைகிறது. சூடான கொதிக்கும் தண்ணீரில் இதைவிட பத்துமடங்கு அதிகமாகக் கரையும் என்பது குறிப்பிடத்தக்கது ஆகும். ஈயப் பெட்ரோலியத்தின் பரந்துபட்ட பயன்பாட்டின் காரணத்தினால், சுற்றுப்புற சூழலில் எங்கும் இருக்கக்கூடிய சேர்மமாக ஈயபுரோமைடு விளங்குகிறது. பெட்ரோலியத்தின் எரியும் பண்பை மேம்படுத்த முற்காலத்தில் நான்கீத்தைல் ஈயம் பயன்படுத்தப்பட்டது. ஈய ஆக்சைடுகள் தோன்றி இயந்திரம் மாசடைவதைத் தடுக்க பெட்ரோலியத்துடன் ஏதாவதொரு கரிம புரோமின் சேர்மம் சேர்க்கப்பட்டது. ஈய ஆக்சைடுகளை இச்செயல்பாடு எளிதில் ஆவியாகும் ஈய புரோமைடுகளாக மாற்றுகிறது. பின்னர், இவை இயந்திரத்தில் இருந்து சுற்றுச்சூழலுக்கு வெளியேறுகிறது.
கேள்வி: ஈயம் இருபுரோமைடு - பாதுகாப்பு பற்றி தகவல் சொல்.
பதில்: ஈயம் கலந்துள்ள மற்ற சேர்மங்களைப் போல ஈய மிருபுரோமைடும், மனிதர்களுக்குப் புற்றுநோய் ஏற்படுத்தும் 2ஏ வகை வேதிப்பொருள் என்று பன்னாட்டு புற்றுநோய் ஆய்வு நிறுவனம் வகைப்படுத்துகிறது. ஈயப் பெட்ரோலியம் எரியும்போது ஈய மிருபுரோமைடு உண்டாகி சூழலில் வெளிவிடப்படுகிறது என்பதே அதிக மாறுபட்ட கருத்துகளுக்கு இடமளிப்பதாக உள்ளது.